title: Регламент за изпълнение (ЕС) № 1097/2011 на Комисията от 25 октомври 2011 година за изменение на Регламент (ЕО) № 1183/2005 на Съвета за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго

text:
               1.11.2011

               BG

               Официален вестник на Европейския съюз

               L 285/2

         РЕГЛАМЕНТ ЗА ИЗПЪЛНЕНИЕ (ЕС) № 1097/2011 НА КОМИСИЯТА
   от 25 октомври 2011 година
   за изменение на Регламент (ЕО) № 1183/2005 на Съвета за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9, параграф 1, буква а) от него,
   като има предвид, че:

               (1)

               В приложение I към Регламент (ЕО) № 1183/2005 се посочват физическите и юридическите лица, образуванията и органите, обхванати от замразяването на средства и икономически ресурси съгласно регламента.

               (2)

               На 8 юли 2011 г. Комитетът по санкциите към Съвета за сигурност на ООН прие изменения в списъка на лицата и образуванията, обхванати от замразяването на активи. Поради това приложение I следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1183/2005 се заменя с текста в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 октомври 2011 година.

            За Комисията, от името на председателя,

            Началникът на Службата за инструментите на външната политика

      (1)  ОВ L 193, 23.7.2005, стр. 1.

      ПРИЛОЖЕНИЕ

            „ПРИЛОЖЕНИЕ I

               Списък на физическите и юридическите лица, образуванията и органите, посочени в член 2

            А.   ФИЗИЧЕСКИ ЛИЦА

                        (1)

                        Frank Kakolele Bwambale (известен още като: а) Frank Kakorere, б) Frank Kakorere Bwambale). Гражданство: Конго. Длъжност: Генерал от FARDC (не е командирован от месец юни 2011 г.). Други сведения: а) Напуснал CNDP през януари 2008 г.; б) От юни 2011 г. пребивава в Киншаса, ДРК; в) От 2010 г. участва в дейности, както се предполага, от името на правителствената програма „Programme de Stabilisation et Reconstruction des Zones Sortant des Conflits Armés“ (STAREC), включително в мисия на STAREC в Гома и Бени през март 2011 г.; г) Бивш лидер на RCD-ML. Дата на определянето, посочена в член 5, параграф 1, буква б): 10.11.2005 г.

                        (2)

                        Jérôme Kakwavu Bukande (известен още като: а) Jérôme Kakwavu, б) командир Jérôme). Титла: генерал. Гражданство: Конго. Други сведения: а) Бивш председател на UCD/FAPC; б) От юни 2011 г. е задържан в затвора Makala в Киншаса. Дата на определянето, посочена в член 5, параграф 1, буква б): 10.11.2005 г.

                        (3)

                        Gaston Iyamuremye (известен още като: a) Rumuli, б) Byiringiro Victor Rumuli, в) Victor Rumuri, г) Michel Byiringiro). Дата на раждане: 1948 г. Място на раждане: a) Musanze District (Северна провинция), Руанда; б) Ruhengeri, Руанда. Титла: бригаден генерал. Длъжност: a) Председател на FDLR; б) втори заместник-председател на FDLR-FOCA. Гражданство: Руанда. Други сведения: а) От юни 2011 г. базиран в Kalonge, провинция Северен Киву; б) Според няколко източника, в това число и групата експерти по ДРК към Комитета по санкциите към ООН, Gaston Iyamuremye е вторият заместник-председател на FDLR и се смята за член на ядрото на политическото и военно ръководство на FDLR; в) Gaston Iyamuremye е ръководил кабинета на Ignace Murwanashyaka (председател на FDLR) в Кибуа, ДРК до декември 2009 г. Дата на определянето, посочена в член 5, параграф 1, буква б): 23.12.2010 г.

                        (4)

                        Germain Katanga. Титла: генерал. Гражданство: Конго. Други сведения: а) Предаден от правителството на ДР Конго на Международния наказателен съд (МНС) на 18.10.2007 г.; б) Ръководител на FRPI. Дата на определянето, посочена в член 5, параграф 1, буква б): 10.11.2005 г.

                        (5)

                        Thomas Lubanga. Място на раждане: Ituri, ДРК. Други сведения: а) Предаден на 17.3.2006 г. на МНС от властите на Конго. б) Председател на UPC/L. Дата на определянето, посочена в член 5, параграф 1, буква б): 10.11.2005 г.

                        (6)

                        Khawa Panga Mandro (известен още като: а) Kawa Panga, б) Kawa Panga Mandro, в) Kawa Mandro, г) Yves Andoul Karim, д) Началник Kahwa, е) Kawa, ж) Mandro Panga Kahwa, з) Yves Khawa Panga Mandro). Дата на раждане: 20.8.1973 г. Място на раждане: Bunia, ДРК. Гражданство: Конго. Други сведения: а) Арестуван от властите на Конго през октомври 2005 г., оправдан от Апелативния съд в Кизангани, по-късно прехвърлен на съдебните органи в Киншаса във връзка с нови обвинения; б) От юни 2011 г. е задържан в централния затвор Makala в Киншаса; в) Бивш президент на PUSIC. Дата на определянето, посочена в член 5, параграф 1, буква б): 10.11.2005 г.

                        (7)

                        Callixte Mbarushimana. Дата на раждане: 24.7.1963 г. Място на раждане: Ndusu/Ruhengeri, Северна провинция, Руанда. Гражданство: Руанда. Други сведения: а) Арестуван в Париж на 3 октомври 2010 г. за военни престъпления и престъпления против човечеството, извършени от войски на FDLR в Kivus през 2009 г., съгласно заповед на МНС и прехвърлен в Хага на 25 януари 2011 г.; б) Изпълнителен секретар на FDLR и заместник-председател на висшето военно командване на FDLR до момента на неговото арестуване. Дата на определянето, посочена в член 5, параграф 1, буква б): 21.3.2009 г.

                        (8)

                        Iruta Douglas Mpamo (известен още като: а) Mpano, б) Douglas Iruta Mpamo). Дата на раждане: a) 28.12.1965 г., б) 29.12.1965 г. Място на раждане: а) Bashali, Masisi, ДРК (отнася се за дата на раждане a)), б) Гома, ДРК (отнася се за дата на раждане б)), в) Увира). Гражданство: Конго. Други сведения: б) От юни 2011 г. пребивава в Gisenyi, Руанда; б) Собственик/мениджър на авиокомпанията Compagnie Aérienne des Grands Lacs и на дружеството Great Lakes Business Company. Дата на определянето, посочена в член 5, параграф 1, буква б): 10.11.2005 г.

                        (9)

                        Sylvestre Mudacumura (известен още като: a) Radja, б) Mupenzi Bernard, в) генерал-майор Mupenzi, г) генерал Mudacumura). Длъжност: а) Военен командир на FDLR-FOCA; б) политически първи заместник-председател и ръководител на висшето военно командване на FOCA. Гражданство: Руанда. Други сведения: От юни 2011 г. базиран в гората Kikoma близо до Bogoyi, Walikale, Северен Киву. Дата на определянето, посочена в член 5, параграф 1, буква б): 10.11.2005 г.

                        (10)

                        Leodomir Mugaragu (известен още като: a) Manzi Leon, б) Leo Manzi). Дата на раждане: a) 1954 г., б) 1953 г. Място на раждане: а) Kigali, Руанда, б) Rushashi (Северна провинция), Руанда. Длъжност: Началник-щаб в FDLR-FOCA, отговарящ за администрацията. Други сведения: а) Според обществено достъпни източници и официални доклади Leodomir Mugaragu е началник-щаб на въоръжените сили Abucunguzi/Въоръжени сили за освобождение на Руанда (FOCA), които са военното крило на FDLR; б) Съгласно официалните доклади Mugaragu е висш офицер по планирането на военните операции на FDLR в източната част на ДРК; в) От юни 2011 г. е базиран в централата на FDLR в гората Kikoma, Bogoyi, Walikale, Северен Киву. Дата на определянето, посочена в член 5, параграф 1, буква б): 23.12.2010 г.

                        (11)

                        Leopold Mujyambere (известен още като: a) Musenyeri, б) Achille, в) Frere Petrus Ibrahim. Дата на раждане: a) 17.3.1962 г., б) 1966 г. (приблизително). Място на раждане: Kigali, Руанда. Гражданство: Руанда. Други сведения: а) От юни 2011 г. командир на оперативния сектор на Южен Киву на FDLR-FOCA, понастоящем известен като „Amazon“; б) Базиран в Nyakaleke (югоизточно от Mwenga, Южен Киву). Дата на определянето, посочена в член 5, параграф 1, буква б): 21.3.2009 г.

                        (12)

                        Ignace Murwanashyaka (известен още като Ignace). Титла: доктор. Дата на раждане: 14.5.1963 г. Място на раждане: а) Butera, Руанда; б) Ngoma, Butare, Руанда. Гражданство: Руанда. Други сведения: а) Председател на FDLR и главнокомандващ на въоръжените сили на FDLR; б) Арестуван от немските власти на 17 ноември 2009 г. Дата на определянето, посочена в член 5, параграф 1, буква б): 10.11.2005 г.

                        (13)

                        Straton Musoni (известен още като I.O. Musoni). Дата на раждане: a) 6.4.1961 г., б) 4.6.1961 г. Място на раждане: Mugambazi, Kigali, Руанда. Гражданство: Руанда. Други сведения: б) Арестуван от немските власти на 17 ноември 2009 г. б) Заменен като първи заместник-председател на FDLR. Дата на определянето, посочена в член 5, параграф 1, буква б): 13.4.2007 г.

                        (14)

                        Jules Mutebutsi (известен още като: a) Jules Mutebusi, б) Jules Mutebuzi, в) полковник Mutebutsi). Място на раждане: 1964 г., Mwenga, Южен Киву, ДРК. Гражданство: Конго. Други сведения: а) Бивш регионален заместник-командир на FARDC на 10-ти военен регион; б) През декември 2007 г. арестуван от властите на Руанда и оттогава живее на свобода в Кигали, но без право да напуска страната. Дата на определянето, посочена в член 5, параграф 1, буква б): 10.11.2005 г.

                        (15)

                        Mathieu Chui Ngudjolo (известен още като Cui Ngudjolo). Други сведения: а) Арестуван от MONUC в Bunia през октомври 2003 г.; б) Предаден от правителството на ДР Конго на Международния наказателен съд на 7 февруари 2008 г. Дата на определянето, посочена в член 5, параграф 1, буква б): 10.11.2005 г.

                        (16)

                        Floribert Ngabu Njabu (известен още като: a) Floribert Njabu, б) Floribert Ndjabu, в) Floribert Ngabu, г) Ndjabu). Други сведения: а) председател на FNI; б) Под домашен арест в Киншаса от март 2005 г. б) Прехвърлен в Хага на 27 март 2011 г., за да свидетелства в процесите на МНС. Дата на определянето, посочена в член 5, параграф 1, буква б): 10.11.2005 г.

                        (17)

                        Laurent Nkunda (известен още като: a) Laurent Nkunda Bwatare, б) Laurent Nkundabatware, в) Laurent Nkunda Mahoro Batware, г) Laurent Nkunda Batware, д) генерал Nkunda, е) Nkunda Mihigo Laurent, ж) Председател, з) Papa Six). Дата на раждане: a) 6.2.1967 г., б) 2.2.1967 г. Място на раждане: Северно Киву/Rutshuru, ДРК (отнася се за дата на раждане a)). Гражданство: Конго. Други сведения: а) Бивш генерал от Обединението за демокрация на Конго — Гома (RCD-G); б) Основател на Националния конгрес за народна защита през 2006 г.; в) Висш служител в Обединението за демокрация на Конго — Гома (RCD-G), 1998—2006 г.; г) Служител в Патриотичен фронт на Руанда (RPF), 1992—1998 г. д) Арестуван от властите в Руанда през януари 2009 г. и заменен в позицията му на командир в CNDP; е) Намира се под домашен арест в Кигали. Дата на определянето, посочена в член 5, параграф 1, буква б): 10.11.2005 г.

                        (18)

                        Félicien Nsanzubukire (известен още като Fred Irakeza). Длъжност: Ръководител на първи батальон на FDLR-FOCA (базиран на територията Uvira-Sange в Южен Киву). Дата на раждане: 1967 г. Място на раждане: Murama, Kinyinya, Rubungo, Kigali, Руанда. Гражданство: Руанда. Други сведения: а) Член на FDLR най-малко от 1994 г. и извършва дейност в източна ДРК от октомври 1998 г. б) От юни 2011 г. базиран в Магунда, на територията на Mwenga, Южен Киву. Дата на определянето, посочена в член 5, параграф 1, буква б): 23.12.2010 г.

                        (19)

                        Pacifique Ntawunguka
                           (известен още като a) полковник Omega, б) Nzeri, в) Israel, г) Pacifique Ntawungula). Длъжност: Командир, оперативен сектор Северно Киву „SONOKI“ на FDLR-FOCA. Дата на раждане: a) 1.1.1964 г., б) 1964 г. (приблизително). Място на раждане: Gaseke, провинция Gisenyi, Руанда. Гражданство: Руанда. Други сведения: От юни 2011 г. базиран в Kalonge, провинция Северен Киву. Дата на определянето, посочена в член 5, параграф 1, буква б): 21.3.2009 г.

                        (20)

                        James Nyakuni. Гражданство: Уганда. Дата на определянето, посочена в член 5, параграф 1, буква б): 10.11.2005 г.

                        (21)

                        Stanislas Nzeyimana (известен още като: a) Deogratias Bigaruka Izabayo, б) Bigaruka, в) Bigurura, г) Izabayo Deo, д) Jules Mateso Mlamba). Длъжност: Заместник-командир на FDLR-FOCA. Дата на раждане: а) 1.1.1966 г., б) 1967 г. (приблизително), в) 28.8.1966 г. Място на раждане: Mugusa (Butare), Руанда. Гражданство: Руанда. Други сведения: От юни 2011 г. базиран в Mukoberwa, провинция Северен Киву. Дата на определянето, посочена в член 5, параграф 1, буква б): 21.3.2009 г.

                        (22)

                        Dieudonné Ozia Mazio (известен още като: a) Ozia Mazio, б) Omari, в) г-н Omari). Длъжност: Президент на FEC на територията на Aru. Дата на раждане: 6.6.1949 г. Място на раждане: Ariwara, ДРК. Гражданство: Конго. Други сведения: Смята се, че е починал в Аривара на 23 септември 2008 г. Дата на определянето, посочена в член 5, параграф 1, буква б): 10.11.2005 г.

                        (23)

                        Bosco Taganda (известен още като: а) Bosco Ntaganda, б) Bosco Ntagenda, в) генерал Taganda, г) Lydia, д) Терминатор, е) Tango, ж) Tango Romeo, з) Майор. Титла: Бригаден генерал. Длъжност: de facto заместник-командир на редица операции, насочени против FDLR: „Umoja Wetu“, „Kimia II“ и „Amani Leo“ в Северен и Южен Киву (от януари 2009 г.). Гражданство: Конго. Дата на раждане: a) 1973 г., б) 1974 г. Място на раждане: Bigogwe, Руанда. Други сведения: а) Преместил се е в Nyamitaba, на територията на Masisi в Северен Киву, когато е бил дете; б) От юни 2011 г. пребивава в Гома и притежава големи ферми в регион Ngungu на територията на Masisi в Северен Киву; в) Номиниран за бригаден генерал на FARDC с президентски указ от 11 декември 2004 г., вследствие на мирното споразумение в Ituri. г) Бивш началник-щаб в CNDP; след арестуването на Laurent Nkunda през януари 2009 г. става военен командир на CNDP; д) военен командир в UPC/L; е) началник-щаб на CNDP. Дата на определянето, посочена в член 5, параграф 1, буква б): 10.11.2005 г.

                        (24)

                        Innocent Zimurinda (известен още като Zimulinda). Титла: полковник-лейтенант. Дата на раждане: a) 1.9.1972 г., б) 1975 г. Място на раждане: Ngungu на територията на Masisi, провинция Северен Киву, ДРК. Титла: Полковник. Гражданство: Конго. Други сведения: а) Интегриран в FARDC през 2009 г. като полковник-лейтенант, бригаден генерал в операциите Kimia II на FARDC, базиран на територията на Ngungu; б) През юли 2009 г. е повишен до поста полковник и става секторен командир на FARDC в Ngungu, а след това в Kitchanga при операциите Kimia II and Amani Leo на FARDC; в) Макар името му да не фигурира в президентската заповед на ДРК от 31 декември 2010 г. за номиниране на висши офицери на FARDC, той de facto е запазил своя командирски пост на 22-и сектор на FARDC в Kitchanga и носи новия ранг и униформа на FARDC. Дата на определянето, посочена в член 5, параграф 1, буква б): 23.12.2010 г.

                  Б.   ЮРИДИЧЕСКИ ЛИЦА, ОБРАЗУВАНИЯ И ОРГАНИ

                        (1)

                           Butembo Airlines (известна още като BAL). Адрес: Бутембо, ДРК. Други сведения: От декември 2008 г. BAL вече не притежава оперативен лиценз за въздухоплавателна дейност в ДРК. Дата на определянето, посочена в член 5, параграф 1, буква б): 13.4.2007 г.

                        (2)

                           Congocom Trading House. Адрес: Вутембо, Северен Киву, ДРК. Други сведения: а) Вече не съществува като дружество за търговия на злато в Вутембо, Северен Киву; б) Преди включено в списъка като CONGOCOM. Дата на определянето, посочена в член 5, параграф 1, буква б): 13.4.2007 г.

                        (3)

                           Compagnie Aérienne des Grands Lacs (CAGL), (известна още като Great Lakes Business Company (GLBC)). Адрес: а) CAGL: Avenue President Mobutu, Goma, (CAGL има офис и в Gisenyi, Руанда); б) GLBC: PO Box 315, Goma, DRC (GLBC има офис също и в Gisenyi, Rwanda). Дата на определянето, посочена в член 5, параграф 1, буква б): 13.4.2007 г.

                        (4)

                           Machanga Ltd. Адрес: Kampala, Уганда. Други сведения: а) Дружество за износ на злато (директори: г-н Rajendra Kumar Vaya и г-н Hirendra M. Vaya); б) През 2010 г. активи, принадлежащи на Machanga, държани по сметката на Emirates Gold, бяха замразени от Bank of Nova Scotia Mocatta (Обединено кралство). Дата на определянето, посочена в член 5, параграф 1, буква б): 13.4.2007 г.

                        (5)

                           Tous Pour la Paix et le Développement (известна още като TPD). Адрес: Goma, Северен Киву, ДРК. Други сведения: а) TPD е неправителствена организация; б) Гома, с комитети в провинциите Южен Киву, Kasai Occidental, Kasai Oriental и Maniema; в) по официална информация е преустановила дейността си през 2008 г.; г) На практика от месец юни 2011 г. офисите на TPD са отворени и работят по случаи, свързани с връщания на вътрешно разселени лица по родните им места, инициативи за помирение на общности, уреждане на конфликти за земя, и т.н. Дата на определянето, посочена в член 5, параграф 1, буква б): 10.11.2005 г.

                        (6)

                           Uganda Commercial Impex (UCI) Ltd. Адрес: а) Kajoka Street, Kisemente, Kampala, Uganda, б) PO Box 22709, Kampala, Уганда. Други сведения: а) Дружество за износ на злато (бивши директори: г-н Kunal Lodhia и г-н J.V. Lodhia); б) През януари 2011 г. властите на Уганда уведомиха Комитата, че вследствие на изключване по отношение на неговите финансови холдинги, Emirates Gold е изплатило дълга на UCI към Crane Bank в Kampala, което е довело до окончателно закриване на неговите сметки. Дата на определянето, посочена в член 5, параграф 1, буква б): 13.4.2007 г.“


title: Регламент за изпълнение (ЕС) № 243/2014 на Комисията от 7 март 2014 година за вписване на название в Регистъра на защитените наименования за произход и защитените географски указания [Bornheimer Spargel/Spargel aus dem Anbaugebiet Bornheim (ЗГУ)]

text:
               14.3.2014

               BG

               Официален вестник на Европейския съюз

               L 74/29

      РЕГЛАМЕНТ ЗА ИЗПЪЛНЕНИЕ (ЕС) № 243/2014 НА КОМИСИЯТА

   от 7 март 2014 година
   за вписване на название в Регистъра на защитените наименования за произход и защитените географски указания [Bornheimer Spargel/Spargel aus dem Anbaugebiet Bornheim (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на названието „Bornheimer Spargel“/„Spargel aus dem Anbaugebiet Bornheim“, подадено от Германия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, названието „Spargel aus dem Anbaugebiet Bornheim“/„Spargel aus dem Anbaugebiet Bornheim“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 март 2014 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 286, 2.10.2013 г., стр. 12.

      ПРИЛОЖЕНИЕ
      Селскостопански продукти, предназначени за консумация от човека, изброени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ГЕРМАНИЯ
      Bornheimer Spargel/Spargel aus dem Anbaugebiet Bornheim (ЗГУ)


title: Регламент за изпълнение (ЕС) 2017/245 на Комисията от 10 февруари 2017 година за установяване на стандартни стойности при внос с цел определяне на входната цена на някои плодове и зеленчуци

text:
               11.2.2017

               BG

               Официален вестник на Европейския съюз

               L 36/57

         РЕГЛАМЕНТ ЗА ИЗПЪЛНЕНИЕ (ЕС) 2017/245 НА КОМИСИЯТА
   от 10 февруари 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 февруари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  111,7

                  SN

                  359,5

                  TN

                  311,6

                  TR

                  150,6

                  ZZ

                  233,4

                  0707 00 05

                  MA

                  85,9

                  TR

                  178,9

                  ZZ

                  132,4

                  0709 91 00

                  EG

                  153,4

                  ZZ

                  153,4

                  0709 93 10

                  MA

                  71,6

                  TR

                  203,0

                  ZZ

                  137,3

                  0805 10 22 , 0805 10 24 , 0805 10 28

                  EG

                  44,1

                  IL

                  71,6

                  MA

                  44,1

                  TN

                  52,1

                  TR

                  77,1

                  ZZ

                  57,8

                  0805 21 10 , 0805 21 90 , 0805 29 00

                  EG

                  93,2

                  IL

                  131,2

                  MA

                  90,2

                  TR

                  86,4

                  ZZ

                  100,3

                  0805 22 00

                  IL

                  117,8

                  MA

                  102,6

                  TR

                  60,4

                  ZZ

                  93,6

                  0805 50 10

                  EG

                  88,3

                  TR

                  83,4

                  ZZ

                  85,9

                  0808 30 90

                  CL

                  181,7

                  CN

                  108,8

                  ZA

                  113,2

                  ZZ

                  134,6

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1069/2014 на Комисията от 10 октомври 2014 година за дерогация от Регламент (ЕО) № 73/2009 на Съвета по отношение на периода на задържане за премията за крави с бозаещи телета за 2014 г. в Испания

text:
               11.10.2014

               BG

               Официален вестник на Европейския съюз

               L 295/47

         РЕГЛАМЕНТ ЗА ИЗПЪЛНЕНИЕ (ЕС) № 1069/2014 НА КОМИСИЯТА
   от 10 октомври 2014 година
   за дерогация от Регламент (ЕО) № 73/2009 на Съвета по отношение на периода на задържане за премията за крави с бозаещи телета за 2014 г. в Испания
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 142, буква с) от него,
   като има предвид, че:

               (1)

               В съответствие с член 111, параграф 2, втора алинея от Регламент (ЕО) № 73/2009 на земеделските стопани може да бъде отпусната премия за крави с бозаещи телета, при условие че са отглеждали в стопанството си определен брой животни в продължение на най-малко шест последователни месеца от деня, в който е подадено заявлението за премията за крави с бозаещи телета. Същото задължение се прилага, когато държавите членки изплащат допълнителна национална премия за крави с бозаещи телета съгласно член 111, параграф 5 от Регламент (ЕО) № 73/2009.

               (2)

               Испания уведоми Комисията, че някои райони в страната страдат от изключителна и продължителна суша, предизвикана от голям недостиг на валежи в сравнение с дългосрочната средна стойност, който е резултат на недостатъчен брой дни със значително количество на валежите след 1 октомври 2013 г. Тази продължаваща ситуация води до изтощаване на пасищните земи, както и до недостиг и/или по-лошо качество на наличния фураж, като по този начин създава изключително трудно икономическо положение за земеделските стопани, които се намират в засегнатите от сушата райони, отглеждат цели стада, прилагайки екстензивни животновъдни системи, и трябва да спазват периода на задържане, предвиден в член 111, параграф 2, втора алинея от Регламент (ЕО) № 73/2009.

               (3)

               Това положение доведе до извънредна ситуация, причиняваща сериозни практически и специфични проблеми на земеделските стопани, отглеждащи крави с бозаещи телета, поради увеличените разходи за хранене и поене на животните. Поради това, за да могат земеделските стопани, отглеждащи крави с бозаещи телета и намиращи се в засегнатите от сушата райони, да продължат да се справят с финансовите си задължения, без да губят правото си да получават премиите за крави с бозаещи телета съгласно член 111 от Регламент (ЕО) № 73/2009, е целесъобразно да се съкрати продължителността на периода на задържане, посочен в член 111, параграф 2, втора алинея от същия регламент, по отношение на референтната 2014 година.

               (4)

               Според датите за подаване на заявления за премията за крави с бозаещи телета в рамките на определения от Испания период, периодът на задържане, предвиден в член 111, параграф 2 от Регламент (ЕО) № 73/2009, може да приключи най-рано на 2 септември 2014 г. и най-късно на 10 декември 2014 г. Целесъобразно е настоящият регламент да се прилага с обратно действие, за да могат всички засегнати земеделски стопани да се възползват от дерогацията.

               (5)

               Мерките, предвидени в настоящия регламент, са в съответствие със становището на Комитета за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 111, параграф 2, втора алинея от Регламент (ЕО) № 73/2009, минималният период на задържане, посочен в същата разпоредба, се съкращава на пет последователни месеца по отношение на календарната 2014 година, считано от датата на подаване на заявлението за премията за крави с бозаещи телета.
   Първа алинея се прилага по отношение на земеделските стопани, намиращи се в испанските автономни области, изброени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 август 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 октомври 2014 година.

            За Комисията

            Председател

         José Manuel BARROSO

      (1)  ОВ L 30, 31.1.2009 г., стр. 16.

      ПРИЛОЖЕНИЕ
      Испански автономни области, посочени в член 1

                  Andalucia

                  Murcia

                  Valencia

                  Aragón

                  Baleares

                  Castilla-La Mancha

                  Castilla y Leon

                  Cataluña

                  Madrid

                  Extremadura


title: Регламент за изпълнение (ЕС) № 1245/2013 на Комисията от 28 ноември 2013 година за одобрение на несъществено изменение в спецификацията на название, вписано в регистъра на защитените наименования за произход и на защитените географски указания [Fourme de Montbrison (ЗНП)]

text:
               4.12.2013

               BG

               Официален вестник на Европейския съюз

               L 323/11

         РЕГЛАМЕНТ ЗА ИЗПЪЛНЕНИЕ (ЕС) № 1245/2013 НА КОМИСИЯТА
   от 28 ноември 2013 година
   за одобрение на несъществено изменение в спецификацията на название, вписано в регистъра на защитените наименования за произход и на защитените географски указания [Fourme de Montbrison (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията проучи заявлението на Франция за одобрение на изменение в спецификацията на защитеното наименование за произход „Fourme de Montbrison“, регистрирано по силата на Регламент (ЕС) № 917/2010 на Комисията (2).

               (2)

               Целта на заявлението е да бъде изменена спецификацията, като се въведат уточнения по отношение на доказателството за произход, метода на получаване, етикетирането, националните изисквания и координатите на органите, отговарящи за контрола на наименованието за произход.

               (3)

               Комисията проучи въпросното изменение и стигна до заключението, че то е обосновано. Тъй като изменението е несъществено по смисъла на член 53, параграф 2, трета алинея от Регламент (ЕС) № 1151/2012, Комисията може да го одобри, без да прибягва до процедурата, установена в членове 50—52 от посочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Fourme de Montbrison“ се изменя в съответствие с приложение I към настоящия регламент.
   Член 2
   Консолидираният единен документ, в който се посочват основните елементи на спецификацията, е поместен в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 269, 13.10.2010 г., стр. 21.

      ПРИЛОЖЕНИЕ I
      Одобрява се следното изменение в спецификацията на защитеното наименование за произход „Fourme de Montbrison“:
      1.   Рубрика II „Описание на продукта“

                  —

                  Описанието на продукта се допълва със следното органолептично описание: „Сиренето „Fourme de Montbrison“ притежава хомогенна структура, която е със слабо изразена твърдост и се топи в устата. То има фин и уханен млечен вкус с плодов привкус и слабо изразена, характерна за сините сирена нотка, която му придава известна мекота. Допускат се солена нотка и лека горчивина.“ Това описание е полезно с оглед на органолептичното изследване на продукта в рамките на контрола.

                  —

                  Уточнява се, че „Разфасоването на „Fourme de Montbrison“ е разрешено, ако не променя характера на структурата му. Наличието на кора е задължително при разфасовки с тегло над 50 g.“

            Като се имат предвид непрекъснатите промени в начините на консумация на сирената, с тази разпоредба се установява рамка с цел предотвратяване на отклонения по отношение на видовете разфасоване.
      2.   Рубрика IV „Доказателство за произход“

      2.1.   Подрубрика IV.1 „Задължения във връзка с декларирането“

                  —

                  Уточнява се, че декларацията за идентификация е „изготвена по образец, утвърден от директора на Националния институт за произход и качество (Institut national de l’origine et de la qualité).“

            Предвидени са предварителни декларации за липса на намерение за производство и за възобновяване на производството, чрез които се създават условия за точно проследяване на операторите, желаещи временно да се оттеглят от производството на продукта с наименование за произход.
      Подробно са посочени съдържанието и начините за предаване на декларациите, необходими за познаване и проследяване на продуктите.
      Тези изменения са свързани с реформата на системата за контрол на наименованията за произход, въведена с указ № 2006-1547 от 7 декември 2006 г. относно повишаването на стойността на продуктите на селското и горското стопанство, хранителните и морските продукти (loi d’ordonnance № 2006-1547 du 7 décembre 2006 relative à la valorisation des produits agricoles, forestiers ou alimentaires et des produits de la mer).
      2.2.   Подрубрика IV.2 „Регистри“

                  —

                  Списъкът на вписванията, които трябва да извършват операторите, е допълнен с цел да се даде възможност за контрол на определените в спецификацията условия на производство.

            2.3.   Подрубрика IV.3 „Контрол на продуктите“

                  —

                  Уточнени са етапът, на който да се извършва органолептичното изследване, и методът на вземане на проби. Впоследствие тези процедури се включват в изготвяния от контролен орган план за контрол или инспекция на наименованието за произход.

            3.   Рубрика V „Метод на производство“

      3.1.   Подрубрика V.1 „Производство на млякото“

                  —

                  Дадено е определение на млекодайно стадо. Това са „всички млекодайни крави и юници за обновяване, които се намират в стопанството“, като „млекодайните крави са дойните и сухостойните животни“, а „юниците са животните в периода от отбиването до първото им отелване“. Целта на това определение е да се определи ясно за какви животни става дума при употреба на термините „млекодайно стадо“, „млекодайни крави“ и „юници“ по-нататък в спецификацията, за да се избегне каквото и да е объркване.

                  —

                  В точка V.1, буква а) са заличени редът и условията за временна дерогация по отношение на произхода на основната храна на млекодайните крави в случай на засушаване, непредвидени климатични събития и други извънредни обстоятелства.

                  —

                  В точка V.1, буква а) е уточнено, че втора алинея се отнася за основната дажба и че във фуража не може да присъстват кръстоцветни растения. С тези уточнения се цели да се избегне всякакво двусмислие в текста.

                  —

                  В точка V.1, буква а), изречението „Тревата — от паша, изсушена, предварително изсушена или силажирана — е основната храна.“ е заменено с изречението „Делът на тревата — от паша, изсушена, предварително изсушена, опакована на бали или силажирана (в сухо вещество) — се равнява или надвишава 80 % от фуражите в основната дажба на млекодайните крави средно за всички млекодайни крави и средногодишно“. По този начин е направено ясно уточнение за дела на тревата в основното хранене, за животните, за които това хранене се отнася, и за обхвата на разпоредбата като време, с което ще се улесни осъществяването на контрол. С тази разпоредба се акцентира върху значимостта, която се отдава на тревата като основна храна при производството на продукта с наименование за произход „Fourme de Montbrison“.

                  —

                  В точка V.1, буква а) изречението „Делът на силажираната царевица (в сухо вещество) не трябва да надвишава 20 % от дневната дажба средно за стадото и средногодишно“ е заменено с изречението „Делът на силажираната царевица (в сухо вещество) не трябва да надвишава 20 % от основната дажба на млекодайните крави средно за всички млекодайни крави и средногодишно“. По този начин ограничението за количеството царевица се прилага за основната, а не за цялата дажба, като се вземат предвид само млекодайните крави.

            Тази разпоредба е допълнена с изреченията „В рамките на млекодайното стадо консумацията на силажирана царевица под формата на цели растения е запазена за юниците в последния месец на бременност и за млекодайните крави“ и „Забранено е в дневната дажба на млекодайните крави да се съчетава царевица под формата на цели растения (зелени растения или царевичен силаж) с консервирана по влажен способ царевица на зърна или кочани“. Уточняването кои животни може да получават царевичен силаж улеснява контрола на дела на силажираната царевица, даван реално на млекодайните крави. Със забраната за съчетаване на царевица под формата на цели растения с консервирана по влажен способ царевица на зърна или кочани се цели също така в храната на млекодайните крави да се ограничи приемът на царевица, по-специално във ферментирала форма.
      С всички тези разпоредби се цели, от една страна, в храненето на млекодайните крави да се даде приоритет на тревата, а от друга страна, да се улесни контролът чрез уточняване на животните и периодите, за които се отнасят тези разпоредби.

                  —

                  В точка V.1, буква а) разпоредбата относно приемането на сено извън периода на паша е запазена само за млекодайните крави: по този начин, с оглед на последователността, контролът в тази връзка се осъществява по отношение на всички млекодайни крави, а не на млекодайното стадо.

                  —

                  В точка V.1, буква б) за по-голяма точност е посочено, че забраната за постоянно отглеждане само в обори и за отглеждането извън района на паша се отнася за млекодайните крави.

                  —

                  В точка V.1, буква б) е уточнена минимална продължителност на пашата от 150 дни годишно за млекодайните крави. Това условие засилва ролята на пашата при храненето на млекодайните крави и улеснява контрола във връзка със задължението за паша.

                  —

                  В точка V.1, буква б) чрез специфично изречение относно храненето със зелен фураж се разрешава тази практика да се прилага при млекодайните крави, като се използва трева от географския район и като допълнение към пашата. По този начин се позволява оползотворяването под формата на пресен фураж на тревата от парцели, които са твърде отдалечени от сградата за доене, за да бъдат водени там на паша млекодайните крави.

                  —

                  В точка V.1, буква б) е въведено ограничение за броя на животните в стопанството, за да се допринесе за утвърждаване на екстензивното животновъдство в млекодобивните стопанства, произвеждащи продукта с наименованието за произход „Fourme de Montbrison“.

                  —

                  В точка V.1, буква в) е въведено ограничение по отношение на приемането на допълващи фуражи и добавки — до максимум 1 800 kg сухо вещество годишно на млекодайна крава. С тази разпоредба се създават благоприятни условия за хранене, основаващо се на фуражи, съставляващи основната дажба, които са с произход от географския район.

                  —

                  В точка V.1, буква в) за по-голяма яснота разрешените суровини в допълващите фуражи, давани на млекодайните крави, и разрешените добавки са вече включени в два отделни положителни списъка.

            Положителният списък на разрешените суровини в допълващите фуражи, давани на млекодайните крави, е допълнен с влажно царевично зърно; продукти, производни на семена на маслодайни растения, без добавка на урея; продукти, производни на маслодайни плодове, без добавка на урея, с изключение на растителни масла и мазнини и какаови черупки и шушулки; продукти, производни на семена на бобови растения; и субпродукти от ферментацията на микроорганизми, чиито клетки са били инактивирани или умъртвени, различни от продуктите, получени от биомасата на специфични микроорганизми, култивирани върху определени субстрати и различни от винаса. Термините „всички житни растения и техните субпродукти“, „дехидриран пулп от цвекло“, „меласа“, „протеинови семена“ и „сол, минерали“ са заменени съответно с термините „всички семена на житни растения и техните производни продукти“, „изсушен пулп от цвекло“, „меласи“, „семена на бобови растения“ и „минерали и производни продукти“. Термините „кюспе без добавка на урея“ са заличени, тъй като този продукт е част от продуктите, производни на маслодайни семена или плодове, без добавка на урея. Уточнено е също, че царевичните кочани могат да бъдат консервирани по сух или влажен способ. Тези суровини не оказват въздействие върху качеството на продукта.
      Използването на сода каустик за обработка на житните растения и производните от тях продукти е забранено, тъй като това не е традиционна практика.
      Положителният списък на добавките замества изречението „Забраняват се всички добавки, с които директно се изменя съставът на млякото“ и изброява изчерпателно категориите и функционалните групи на разрешените добавки в съответствие с терминологията, използвана в нормативните актове. Целта на това изменение е да се избегне всякакво двусмислие или тълкуване при провеждането на контрола.

                  —

                  В точка V.1, буква д) е добавена разпоредба, с която се забраняват ГМО в храненето на животните и в културите в стопанството с цел да се запази традиционният характер на храненето.

            3.2.   Подрубрика V.3 „Преработка“

                  —

                  В позитивния списък на разрешените съставки, спомагателни продукти или добавки, включвани към млякото или по време на производствения процес, за по-голяма точност термините „безвредни бактериални култури, ферменти, плесен“ са заменени с термините „бактериални култури, ферменти и плесен, чиято безвредност е доказана“.

                  —

                  Параграфът „Различните последващи етапи са отделяне на „сирището или сиренината“, размесване, престой на сиренината в покой, леко пресоване, натрошаване, осоляване на масата на сиренината, поставяне в калъп, отцеждане, поставяне в улеи. Те са определени в следващите параграфи:“ е заличен, тъй като всеки изброен в този параграф етап е описан поотделно по-нататък в спецификацията.

                  —

                  Лекото пресоване на сиренината по време на престоя в покой преди натрошаването вече не е задължително. Тази практика не е абсолютно необходим елемент в технологичната схема за производство, доколкото крайното сухо вещество в сиренето е в съответствие с изискваното в спецификацията.

                  —

                  Изречението „Сиренината след това се натрошава, масата ѝ се осолява и се поставя във форма“ е преформулирано по следния начин: „Сиренината след това се натрошава и масата ѝ се осолява, най-късно в момента на поставяне във форма“. Така формулиран текстът е по-ясен по отношение на момента на осоляване.

                  —

                  С цел по-добро разбиране е уточнено, че отцеждането в помещение, извършвано без пресоване, с обръщания, става след поставянето на сиренината във форма.

                  —

                  Минималната продължителност на отцеждането във форма без пресоване, с обръщания, е намалена от 24 на 18 часа. Развитието на техниките е довело до намаляването на тази продължителност, без това да повлиява върху качеството на така получаваното сирене.

                  —

                  Изречението „Операцията по продупчване се осъществява от 10-ия ден след подсирването“ е преместено в точка V.4, като е уточнено, че става въпрос за продупчване на сиренето.

            3.3.   Подрубрика V.4 „Зреене и съхранение“

      Изречението „След продупчване следва поне петнадесетдневен период на зреене в изба или сушилня при температура от 6 °C до 12 °C и относителна влажност от 90 % до 98 %“ е заменено с изречението „При изваждането от помещението с улеите, след евентуално изсушаване, следва зреене в изба или сушилня при поддържане на температура от 6 °C до 12 °C и относителна влажност 90—98 %“, допълнено с изречението „След продупчването сиренето зрее най-малко 15 дни в изба или сушилня при описаните по-горе температурни и хигрометрични условия“.
      С тези уточнения във формулирането на текста се цели да се опише по-добре последователността на операциите. На практика продупчването не се осъществява непосредствено преди поставянето на сиренето в изба, а когато то вече е в нея. Евентуално може да се прибегне до изсушаване в момента между изваждането от помещението с улеите и поставянето в изба. Минималният 15-дневен срок на престой в избата тече от датата на продупчване.
      4.   Рубрика VIII „Етикетиране“

      Задължението за поставяне на надписа „контролирано наименование за произход“ върху етикета се заличава и се заменя със задължението за поставяне на символа за защитено наименование за произход на Европейския съюз, с цел четливост и синергия при информирането относно продуктите с регистрирано ЗНП.
      5.   Рубрика IX „Национални изисквания“

      В съответствие с гореспоменатата реформа на системата за контрол на наименованията за произход, е добавена таблица с основните елементи, които да бъдат подложени на контрол, и метода за оценяването им.

      ПРИЛОЖЕНИЕ II

         КОНСОЛИДИРАН ЕДИНЕН ДОКУМЕНТ

      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (1)

         „FOURME DE MONTBRISON“

      ЕО №: FR-PDO-0105-01014-6.7.2012

         ЗГУ () ЗНП (Х)

      1.   Наименование

      „Fourme de Montbrison“
      2.   Държава членка или трета държава

      Франция
      3.   Описание на земеделския продукт или храната

      3.1.   Вид продукт

                  Клас 1.3.

                  Сирена

            3.2.   Описание на продукта, за който се отнася наименованието от точка 1

      Сиренето „Fourme de Montbrison“ се произвежда от подсирено краве мляко и е във формата на цилиндър с височина от 17 до 21 cm, диаметър от 11,5 до 14,5 cm и тегло от 2,1 до 2,7 kg, със сини жилки, непресовано, непреминало през топлинна обработка, ферментирало и осолено чрез смесване със сол на сиренината при поставянето ѝ във форма.
      Маслеността е най-малко 52 g на 100 g сирене след пълно изсушаване, а съдържанието на сухо вещество трябва да бъде не по-малко от 52 g на 100 g зряло сирене.
      Сиренето може да носи наименованието за произход „Fourme de Montbrison“ едва от тридесет и втория ден, считано от датата на подсирването.
      Кората е суха, с повърхностна плесен, с оранжев цвят и по нея може да има бели, жълти и червени плесени. Сърцевината е с кремав цвят и има малко шупли със светлосини жилки като на мрамор.
      Сиренето „Fourme de Montbrison“ притежава хомогенна структура, която е със слабо изразена твърдост и се топи в устата. То има фин и уханен млечен вкус с плодов привкус и слабо изразена характерна за сините сирена нотка, която му придава известна мекота. Допускат се солена нотка и лека горчивина.
      3.3.   Суровини (само за преработени продукти)

      —
      3.4.   Фураж (само за продукти от животински произход)

      През цялата година основната храна на млекодайните крави се осигурява от фуражи с произход от географския район на наименованието.
      Храните, разрешени за използване в основното хранене, са всички видове фураж, с изключение на кръстоцветни растения под формата на фураж.
      Делът на тревата — от паша, изсушена, предварително изсушена, опакована на бали или силажирана (в сухо вещество) — се равнява или надвишава 80 % от фуражите в основната дажба на млекодайните крави средногодишно и за всички млекодайни крави.
      Делът на силажираната царевица (в сухо вещество) не трябва да надвишава 20 % от основната дажба на млекодайните крави средно за всички млекодайни крави и средногодишно.
      Извън периода на паша сеното (в сухо вещество) е най-малко по 3 kg на млекодайна крава и на ден средно за всички млекодайни крави.
      През периодите с наличие на трева и доколкото климатичните условия позволяват това, пашата на млекодайните крави е задължителна. Продължителността на пашата не може да бъде по-малко от 150 дни годишно.
      Приемането на допълващи фуражи и добавки е ограничено до 1 800 kg сухо вещество максимум годишно на млекодайна крава, средно за всички млекодайни крави.
      В допълващите фуражи и добавките, давани на млекодайните крави, са разрешени само суровините и добавките, посочени в положителен списък.
      3.5.   Специфични етапи на производството, които трябва да бъдат извършени в определения географски район

      Производството на млякото, преработването, зреенето и съхранението на сиренето до 32 дена, считано от датата на подсирването, се извършват в границите на географския район.
      3.6.   Специфични правила за рязане, настъргване, опаковане и др.

      Разфасоването на „Fourme de Montbrison“ е разрешено, ако не променя характера на структурата му. Наличието на кора е задължително при разфасовки с тегло над 50 g.
      3.7.   Специфични правила за етикетиране

      Етикетът на сирената, носещи наименованието за произход „Fourme de Montbrison“, включва наименованието за произход, изписано с букви, чийто размер е равен най-малко на две трети от размера на най-големите букви, използвани върху етикета, и символа за ЗНП на Европейския съюз.
      Независимо от задължителните означения, приложими за всички сирена, се забранява каквото и да е качествено прилагателно, директно поставено до конкретното наименование за произход, с изключение на специални фабрични или търговски марки.
      4.   Кратко определение на географския район

      Географският район на „Fourme Montbrison“ обхваща следната територия:
      Департамент Loire: общините Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Écotay-l’Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-Rochefort, Saint-Priest-la-Vêtre, Saint-Romain-d’Urfé, Les Salles, Sauvain, La Valla-sur-Rochefort, Verrières-en-Forez.
      Департамент Puy-de-Dôme: общините Brugeron, Job, Saint-Anthème, Saint-Pierre-la-Bourlhonne и Valcivières.
      5.   Връзка с географския район

      5.1.   Специфична характеристика на географския район

         Природни фактори

      Географският район на наименованието за произход „Fourme de Montbrison“ се простира основно по високопланинските пасища, характерни за високите части на планината Forez, в пределите на департаментите Loire и Puy-de-Dôme, както и в източната част на планината Forez. Касае се за среднопланински район (1 634 m надморска височина в най-високата точка), ориентиран като цяло в посока север-юг, с гранитна основа и обособен с естествени граници. Пейзажът представлява планински и подалпийски степи, характерни с оголени плата със заоблени и плавно спускащи се възвишения, заобиколени с гористи склонове, по-точно с иглолистни гори. Срещат се многобройни торфища и поляни. Валежите са сравнително интензивни (средно над 1 000 mm годишно). Климатът е изложен на океанско и континентално влияние. Поради това средните годишни температури са по-скоро ниски — под 10 °C, а често и под 5 °C. Зимите са дълги и студени, с чести снеговалежи.
      Поради голямата надморска височина и голямото количество на валежите, за производството на фуражи се използват най-вече на постоянните пасища.

         Човешки фактори

      Производството на „Fourme de Montbrison“ води началото си от ранното Средновековие в региона на Haut-Forez, в който земеделскo-скотовъдната система се е запазила до Втората световна война. Производството на това сирене започва в овчарските кошари (jasseries) — алпийски хижи, разпрострели се по двата склона на планината Forez. В този период сиренето е било произвеждано от жените през летния сезон от млякото на неголеми стада, докато мъжете оставали в селата и вършели лятната полска работа. В тези времена от природната среда са били набавяни дънери от иглолистни дървета, които след издълбаване са били използвани като улеи за отцеждане, напълно подходящи за отцеждането на парчетата сирене по време на производството. Тези парчета често са били съхранявани до слизането от летните пасища, а след това са продавани на пазарите, разположени от двете страни на планинския масив, един от които е бил големият пазар на Montbrison.
      Днес при млекопроизводството широко се използват постоянните пасища. Условията на производство на „Fourme de Montbrison“ и по-специално задължителната паша през периода, когато това е възможно, дажбите храна въз основа на използването на тревата и ограничаването на царевичния силаж, използват този природен ресурс.
      Наследена от традицията, технологичната схема за производство на „Fourme de Montbrison“ извежда на преден план местните знания и умения чрез използването на:

                  —

                  размесване, съобразено с малкия размер на късчетата сиренина — около 0,5 cm х 1 cm,

                  —

                  осоляване на масата на сиренината и по-слабо използване на външно осоляване,

                  —

                  много особената технология на допълнително отцеждане в улеи от иглолистна дървесина.

            5.2.   Специфична характеристика на продукта

      Сирене със сини жилки с фин и уханен вкус, произвеждано във формата на цилиндър с височина от 17 до 21 cm и диаметър от 11,5 до 14,5 cm, обвито с кора с оранжев цвят, „Fourme de Montbrison“ има сърцевина с малки шупли и слабо изразена характерна за сините сирена нотка, която му придава известна мекота.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Специфичните характеристики на „Fourme de Montbrison“ се коренят именно в особените начини на производство на млякото и на преработка.
      Богатството на пасищата в планината Forez е в основата на производството на млякото и така произвежданото мляко допринася за финия и уханен вкус на „Fourme de Montbrison“.
      Неговите относително малки размери са свързани с произхода му: малобройни стада, даващи малки количества мляко, и преработка с използване на женски труд.
      По-скоро мекият вкус на „Fourme de Montbrison“ е свързан с финото нарязване на късчетата сиренина. Малкият размер на късчетата сиренина обуславя формирането на малки отвори в масата, като по този начин се ограничава развитието на плесените на Penicillium roqueforti, които са по-слабо застъпени в сравнение с други сирена със сини жилки.
      Толкова специфичният оранжев цвят на кората е повлиян от техниките за осоляване, създаващи благоприятни условия за възникването на повърхностна флора. За развитието на повърхностната флора допринася и отцеждането в улеи от иглолистна дървесина. На практика дървените улеи са източник на повърхностна флора и участват пряко в нейното развитие, като не допускат твърде бързото изсъхване на коричката.
      Също така, поради използваните техники на осоляване „Fourme de Montbrison“ е по-слабо солено сирене в сравнение с други видове от семейството на сините сирена.

         Препратка към публикуваната спецификация

      [член 5, параграф 7 от Регламент (ЕО) № 510/2006]
      https://www.inao.gouv.fr/fichier/CDCFourmeDeMontbrison.pdf

         (1)  ОВ L 93, 31.3.2006 г., стр. 12. Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).


title: Регламент за изпълнение (ЕС) № 284/2014 на Съвета от 21 март 2014 година за изпълнение на Регламент (ЕС) № 269/2014 относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

text:
               21.3.2014

               BG

               Официален вестник на Европейския съюз

               L 86/27

      РЕГЛАМЕНТ ЗА ИЗПЪЛНЕНИЕ (ЕС) № 284/2014 НА СЪВЕТА

   от 21 март 2014 година
   за изпълнение на Регламент (ЕС) № 269/2014 относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 269/2014 на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
   като има предвид, че:

               (1)

               На 17 март 2014 г. Съветът прие Регламент (ЕС) № 269/2014.

               (2)

               Предвид сериозното положение Съветът смята, че в списъка на подлежащите на ограничителни мерки физически и юридически лица, образувания и органи, който се съдържа в приложение I към Регламент (ЕС) № 269/2014, следва да бъдат добавени и други лица.

               (3)

               Следователно приложение I към Регламент (ЕС) № 269/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Лицата, изброени в приложението към настоящия регламент, се добавят в списъка, който се съдържа в приложение I към Регламент (ЕС) № 269/2014.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2014 година.

            За Съвета

            Председател

         D. KOURKOULAS

      (1)  ОВ L 78, 17.3.2014 г., стр. 6.

      ПРИЛОЖЕНИЕ

         Списък на физическите и юридическите лица, образуванията и органите, посочени в член 1

                  Име

                  Идентифицираща информация

                  Основания

                  Дата на вписване

                  1.

                  Rogozin, Dmitry Olegovich

                  роден на 21.12.1963 г. в Москва

                  Заместник министър председател на Руската федерация.
                  Публично е призовавал за анексирането на Крим.

                  21.3.2014 г.

                  2.

                  Glazyev, Sergey

                  роден на 1.1.1961 г. в Запорожие (Украинска ССР)

                  Съветник на президента на Руската федерация.
                  Публично е призовавал за анексирането на Крим.

                  21.3.2014 г.

                  3.

                  Matviyenko, Valentina Ivanova

                  родена на 7.4.1949 г. в Шепетовка, Хмелницка област (Украинска ССР)

                  Говорител на Съвета на федерацията. На 1 март 2014 г. публично е подкрепила в Съвета на федерацията разполагането на руски сили в Украйна.

                  21.3.2014 г.

                  4.

                  Naryshkin, Sergei Evgenevich

                  роден на 27.10.1954
                  г. в Санкт Петербург (бивш Ленинград)

                  Говорител на Държавната дума. Публично е подкрепял разполагането на руски сили в Украйна. Публично е подкрепял договора за връщането на Крим в Русия и свързания с това федерален конституционен закон.

                  21.3.2014 г.

                  5.

                  Kiselyov, Dmitry Konstantinovich

                  роден на 26.4.1954 г.

                  Назначен с президентски указ на 9 декември 2013 г. за ръководител на държавната новинарска агенция на Руската федерация „Россия сегодня“.
                  Централен участник в правителствената пропаганда в подкрепа на разполагането на руските сили в Украйна.

                  21.3.2014 г.

                  6.

                  Nosatov, Alexander Mihailovich

                  роден на 27.3.1963 г. в Севастопол (Украинска ССР)

                  Заместник-командир на Черноморския флот,
                  контраадмирал, отговорен за командването на руските сили, окупирали украинска суверенна територия.

                  21.3.2014 г.

                  7.

                  Kulikov, Valery Vladimirovich

                  роден на 1.9.1956 г. в Запорожие (Украинска ССР)

                  Заместник-командир на Черноморския флот,
                  контраадмирал, отговорен за командването на руските сили, окупирали украинска суверенна територия.

                  21.3.2014 г.

                  8.

                  Surkov, Vladislav Yurievich

                  роден на 21.9.1964 г. в Солнцево, Липецк

                  Помощник на президента на Руската федерация. Организатор на процеса в Крим, при който местни общности в Крим са били мобилизирани за подривна дейност срещу украинските власти в Крим.

                  21.3.2014 г.

                  9.

                  Mikhail Malyshev

                  Председател на Кримската избирателна комисия

                  Отговорен за провеждането на референдума в Крим. Съгласно руската система, отговорен за подписването на резултатите от референдума.

                  21.3.2014 г.

                  10.

                  Valery Medvedev

                  Председател на Севастополската избирателна комисия

                  Отговорен за провеждането на референдума в Крим. Съгласно руската система, отговорен за подписването на резултатите от референдума.

                  21.3.2014 г.

                  11.

                  Ген.-лейтенант Igor Turchenyuk

                  Командващ руските сили в Крим

                     De facto командващ руските войски, разположени на място в Крим (които Русия продължава официално да нарича „местни части за самоотбрана“)

                  21.3.2014 г.

                  12.

                  Elena Borisovna Mizulina

                  Депутат в Държавната дума

                  Автор и съвносител на неотдавнашните законодателни предложения в Русия, които биха дали възможност региони от други държави да се присъединят към Русия без предварителното съгласие на централната им власт.

                  21.3.2014 г.


title: Регламент за изпълнение (ЕС) № 309/2012 на Комисията от 11 април 2012 година за установяване на стандартни стойности при внос с цел определяне на входната цена на някои плодове и зеленчуци

text:
               12.4.2012

               BG

               Официален вестник на Европейския съюз

               L 102/7

         РЕГЛАМЕНТ ЗА ИЗПЪЛНЕНИЕ (ЕС) № 309/2012 НА КОМИСИЯТА
   от 11 април 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 април 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  52,4

                  TN

                  107,6

                  TR

                  101,9

                  ZZ

                  87,3

                  0707 00 05

                  TR

                  148,1

                  ZZ

                  148,1

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  81,4

                  TR

                  120,6

                  ZZ

                  101,0

                  0805 10 20

                  EG

                  52,7

                  IL

                  72,2

                  MA

                  48,5

                  TN

                  56,3

                  TR

                  61,6

                  ZA

                  34,5

                  ZZ

                  54,3

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  86,1

                  BR

                  85,2

                  CA

                  121,8

                  CL

                  103,1

                  CN

                  113,0

                  MK

                  31,8

                  US

                  164,2

                  ZA

                  153,1

                  ZZ

                  107,3

                  0808 30 90

                  AR

                  105,5

                  CL

                  129,5

                  CN

                  77,5

                  US

                  107,0

                  UY

                  67,7

                  ZA

                  111,7

                  ZZ

                  99,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/1894 на Комисията от 26 октомври 2016 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               28.10.2016

               BG

               Официален вестник на Европейския съюз

               L 293/28

         РЕГЛАМЕНТ ЗА ИЗПЪЛНЕНИЕ (ЕС) 2016/1894 НА КОМИСИЯТА
   от 26 октомври 2016 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита и представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Обезпечение по член 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        108,4

                        0

                        AR

                        0207 12 90

                        Неразфасовани замразени „пилета 65 %“

                        119,8

                        0

                        AR

                        169,7

                        0

                        BR

                        0207 14 10

                        Обезкостени замразени разфасовки от петли или кокошки

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Обезкостени замразени разфасовки от пуйки

                        353,7

                        0

                        BR

                        345,9

                        0

                        CL

                        0408 91 80

                        Яйца без черупки, сушени

                        350,0

                        0

                        AR

                        1602 32 11

                        Приготвени храни от петли или кокошки без топлинна обработка

                        197,9

                        27

                        BR

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.“


title: Регламент за изпълнение (ЕС) № 1259/2014 на Комисията от 24 ноември 2014 година относно възстановяването, в съответствие с член 26, параграф 5 от Регламент (ЕС) № 1306/2013 на Европейския парламент и на Съвета, на бюджетните кредити, пренесени от финансовата 2014 година

text:
               26.11.2014

               BG

               Официален вестник на Европейския съюз

               L 339/1

         РЕГЛАМЕНТ ЗА ИЗПЪЛНЕНИЕ (ЕС) № 1259/2014 НА КОМИСИЯТА
   от 24 ноември 2014 година
   относно възстановяването, в съответствие с член 26, параграф 5 от Регламент (ЕС) № 1306/2013 на Европейския парламент и на Съвета, на бюджетните кредити, пренесени от финансовата 2014 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 26, параграф 6 от него,
   след консултации с Комитета по земеделските фондове,
   като има предвид, че:

               (1)

               В съответствие с член 169, параграф 3 от Регламент (ЕС, Евратом) № 966/2012 на Европейския парламент и на Съвета (2) бюджетните кредити, за които няма поети задължения и които се отнасят до дейностите, посочени в член 3, параграф 1 от Регламент (ЕО) № 1290/2005 на Съвета (3), могат да бъдат пренесени за следващата финансова година. Такъв пренос е ограничен до 2 % от първоначалните бюджетни кредити и до размера на корекцията на преките плащания, посочен в член 11 от Регламент (ЕО) № 73/2009 на Съвета (4), който се прилага през предходната финансова година. Това може да доведе до допълнителни плащания към крайните получатели, които са били обект на тази корекция.

               (2)

               В съответствие с член 26, параграф 5 от Регламент (ЕС) № 1306/2013, чрез дерогация от член 169, параграф 3 от Регламент (ЕС, Евратом) № 966/2012 държавите членки възстановяват този пренос на крайните получатели, които през финансовата година, към която са пренесени бюджетните кредити, са обект на ставката на корекция. Това възстановяване се прилага само за крайни бенефициери в тези държави членки, в които през предходната финансова година се е прилагала финансова дисциплина (5).

               (3)

               Освен това, в съответствие с член 26, параграф 7 от Регламент (ЕС) № 1306/2013, сумата за резерва за кризи в селскостопанския сектор, посочен в член 25 от същия регламент, която не се използва, следва да бъде възстановена в съответствие с член 26, параграф 5 от посочения регламент.

               (4)

               В съответствие с член 1, параграф 1 от Регламент (ЕС) № 1181/2013 на Съвета (6) финансовата дисциплина се прилага за директните плащания по отношение на календарната 2013 година.

               (5)

               До 15 октомври 2014 г. не се е налагало използване на резерва за кризи, което предполага, че сумата, налична в резерва в бюджета на ЕФГЗ за 2014 г., няма да бъде използвана през тази финансова година. Освен това, въз основа на изпълнението на бюджетните кредити на ЕФГЗ за 2014 г. под споделено управление за периода от 16 октомври 2013 г. до 15 октомври 2014 г. и прогноза за изпълнение при пряко управление от 1 януари 2014 г. до 31 декември 2014 г. в бюджета на ЕФГЗ за бюджетната 2014 г. ще останат допълнителни бюджетни кредити.

               (6)

               Въз основа на декларациите за разходи на държавите членки за периода от 16 октомври 2013 г. до 15 октомври 2014 г., намалението съгласно механизма за финансова дисциплина, действително приложено от държавите членки през финансовата 2014 година, възлиза на 868,2 милиона евро.

               (7)

               Вследствие на това неизползваните бюджетни кредити, съответстващи на сумата от 868,2 милиона евро от механизма за финансова дисциплина, приложена през финансовата 2014 година, което остава в рамките на ограничението от 2 % от първоначалните бюджетни кредити, свързани с посочените в член 3, параграф 1 от Регламент (ЕО) № 1290/2005, дейности, може да бъде пренесена към финансовата 2015 г. след решение на Комисията в съответствие с член 169, параграф 3, пета алинея от Регламент (ЕС, Евратом) № 966/2012.

               (8)

               С цел да гарантира, че възстановяването на тези суми за крайните получатели продължава да е пропорционално на размера на корекцията съгласно механизма за финансова дисциплина, е целесъобразно Комисията да определи размера на сумите за възстановяване, с които разполагат държавите членки.

               (9)

               За да се избегне държавите членки да бъдат задължени да предоставят допълнително плащане за това възстановяване, настоящият регламент следва да се прилага от 1 декември 2014 г. Следователно сумите, определени с настоящия регламент, са окончателни и се прилагат, без да се засяга прилагането на намаления в съответствие с член 41, параграф 1 от Регламент (ЕС) № 1306/2013, за всички други корекции, отчетени в решението относно месечните плащания за възстановяване на разходите, извършени от разплащателните агенции на държавите членки за октомври 2014 г., в съответствие с член 18, параграф 3 от Регламент (ЕС) № 1306/2013, и за евентуални удръжки и допълнителни плащания, които следва да бъдат извършени в съответствие с член 18, параграф 4 от посочения регламент, или за евентуални решения, които ще бъдат взети в рамките на процедурата по уравняване на сметки.

               (10)

               В съответствие с член 169, параграф 3 от Регламент (ЕС, Евратом) № 966/2012 бюджетните кредити, за които не са поети задължения, могат да се пренасят само за следващата финансова година. Следователно е уместно Комисията да определи датите за допустимост за разходите на държавите членки във връзка с възстановяване на разходите в съответствие с член 26, параграф 5 от Регламент (ЕС) № 1306/2013, като се вземе предвид селскостопанската финансова година по смисъла на член 39 от посочения регламент.

               (11)

               С оглед да се вземе предвид краткия период между съобщаването на усвояването на бюджетните кредити на ЕФГЗ за 2014 г. при споделено управление за периода от 16 октомври 2013 г. до 15 октомври 2014 г. от държавите членки и необходимостта от прилагането на този регламент от 1 декември 2014 г., настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Сумите на бюджетните кредити, които ще бъдат пренесени от финансовата 2014 година в съответствие с член 169, параграф 3 от Регламент (ЕС, Евратом) № 966/2012, и които в съответствие с член 26, параграф 5 от Регламент (ЕС) № 1306/2013 се предоставят на разположение на държавите членки за възстановяване на крайните получатели, които през финансовата 2015 г. подлежат на ставката за корекция в съответствие с Регламент за изпълнение (ЕС) № 1227/2014 на Комисията (7), са определени в приложението към настоящия регламент.
   Сумите, които ще бъдат пренесени, са предмет на решение за пренос от страна на Комисията, в съответствие с член 169, параграф 3, пета алинея от Регламент (ЕС) № 966/2012.
   Член 2
   Разходите на държавите членки във връзка с възстановяването на пренесени бюджетни кредити са допустими за финансиране от Съюза само ако съответните суми са били платени на бенефициерите преди 16 октомври 2015 г.
   Член 3
   Настоящият регламент влиза в сила в деня на публикуването му в Официален вестник на Европейския съюз.
   Прилага се от 1 декември 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 ноември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 347.

      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (3)  Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (ОВ L 209, 11.8.2005 г., стр. 1).

      (4)  Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на общата селскостопанска политика и за установяване на някои схеми за подпомагане на земеделски стопани (ОВ L 30, 31.1.2009 г., стр. 16).

      (5)  В България, Хърватия и Румъния не се прилага финансова дисциплина в съответствие с член 8, параграф 2 от Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).

      (6)  Регламент (ЕС) № 1181/2013 на Съвета от 19 ноември 2013 г. за определяне на ставката за корекция на директните плащания, предвидена в Регламент (ЕО) № 73/2009 на Съвета, за календарната 2013 г. и за отмяна на Регламент за изпълнение (ЕС) № 964/2013 на Комисията (ОВ L 313, 22.11.2013 г., стр. 13).

      (7)  Регламент за изпълнение (ЕС) № 1227/2014 на Комисията от 17 ноември 2014 г. за определяне на ставката за корекция на директните плащания, предвидена в Регламент (ЕО) № 73/2009 на Съвета за календарната 2014 г. и за отмяна на Регламент за изпълнение (ЕС) № 879/2014 на Комисията (ОВ L 331, 18.11.2014 г., стр. 6).

      ПРИЛОЖЕНИЕ
      Налични суми за възстановяване на пренесени бюджетни кредити

                  (в евро)

                  Белгия

                  13 551 741

                  Чешка република

                  21 168 544

                  Дания

                  23 196 648

                  Германия

                  125 613 712

                  Естония

                  1 999 607

                  Ирландия

                  27 196 811

                  Гърция

                  35 594 447

                  Испания

                  110 713 618

                  Франция

                  193 513 120

                  Италия

                  71 006 784

                  Кипър

                  689 016

                  Латвия

                  2 262 601

                  Литва

                  6 011 809

                  Люксембург

                  813 093

                  Унгария

                  26 861 237

                  Малта

                  64 499

                  Нидерландия

                  19 962 029

                  Австрия

                  13 848 862

                  Полша

                  36 451 389

                  Португалия

                  13 001 479

                  Словения

                  1 777 463

                  Словакия

                  8 891 177

                  Финландия

                  11 301 184

                  Швеция

                  15 739 925

                  Обединено кралство

                  86 964 834


title: Регламент за изпълнение (ЕС) № 1250/2013 на Комисията от 2 декември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Českobudějovické pivo (ЗГУ)]

text:
               4.12.2013

               BG

               Официален вестник на Европейския съюз

               L 323/26

         РЕГЛАМЕНТ ЗА ИЗПЪЛНЕНИЕ (ЕС) № 1250/2013 НА КОМИСИЯТА
   от 2 декември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Českobudějovické pivo (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Чешката република за одобрение на изменение в спецификацията на защитеното географско указание „Českobudějovické pivo“, регистрирано по силата на Регламент (ЕО) № 1107/96 на Комисията (2), изменен с Акта относно условията за присъединяване на Чешката република към Европейския съюз (3).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (4) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 декември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 148, 21.6.1996 г., стр. 1.

      (3)  ОВ L 236, 23.9.2003 г., стр. 33.

      (4)  ОВ C 134, 14.5.2013 г., стр. 54.

      ПРИЛОЖЕНИЕ
      Селскостопански продукти и храни, посочени в приложение I, част I към Регламент (ЕС) № 1151/2012:

         Клас 2.1.   Бира

      ЧЕШКА РЕПУБЛИКА
      Českobudějovické pivo (ЗГУ)